Kenneth Arrow

Kenneth Joseph ARROW (la 23-an‏ de aŭgusto 1921 - la 21-an de februaro 2017 ) estis usona ekonomikisto kaj profesoro ĉe Universitato Stanford. 

Arrow kunhavis la Nobel-premion pri ekonomiko kun John Hicks en 1972 pro iliaj kontribuoj al la teorio de ĝenerala ekvilibro kaj sociala ekonomiko.  Je 51 jaraĝa, li estis la plej juna ricevanto de la Nobel-premio pri ekonomiko. En 2004, li ricevis la Nacian Medalon de Scienco, la plej altan sciencan premion aljuĝitan de Usono, pro sia esplorado pri decidiĝo sub necerteco kaj sia esplorado pri riskopreno.

Kune kun Paul Samuelson, li estas konsiderata unu el la fondintoj de moderna (post- mondmilita) novklasika ekonomiko. Multaj el liaj iamaj studentoj mem gajnis Nobel-premiojn (Roger Myerson, Eric Maskin, John Harsanyi, and Michael Spence).

Kune kun Gerard Debreu (kiu gajnis la Nobel-premion pri ekonomiko en 1983), Arrow produktis la unuan pruvon pri la ekzisto de ekvilibra merkato surbaze de certaj restriktaj supozoj.

Eble liaj plej rimarkindaj kontribuoj estas en la kampo de la teorio de publika elekto, precipe la teoremo de neeblaĵo de Arrow ; kaj lia laboro pri ĝenerala ekvilibroanalizo. Li metis la fundamentojn por pluraj aliaj branĉoj de ekonomiko, inkluzive de la teorio de endogena kresko, sanekonomiko kaj informa ekonomiko.

 Referencoj 

 Eksteraj ligiloj 

 Kenneth J. Arrow paperoj, 1921–2017, Universitato Duke

Kategorio:Membroj de la Usona Nacia Akademio de Sciencoj
Kategorio:Membroj de la Papa Akademio de Sociaj Sciencoj
Kategorio:Membroj de la Usona Akademio de Artoj kaj Sciencoj
Kategorio:Usonaj socialdemokratoj
Kategorio:Usonaj politikaj verkistoj
Kategorio:Usonaj politikaj filozofoj
Kategorio:Usonaj ekonomikaj verkistoj
Kategorio:Usonaj Nobel-premiitoj
Kategorio:Nobel-premiitoj pri ekonomiko